lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sl fr en es lv lv lv lv lv lv lv lv lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Policija šogad saņēmusi informāciju par 44 krāpšanām kurināmā iegādes darījumos – ZZ.lv
Vārda dienas svin: Monika, Zilgma, Zilga
Arī šogad, līdzīgi kā pērn, kopš vasaras sezonas sākuma ir aktivizējušies krāpnieki – malkas, granulu un brikešu viltus pārdevēji. Novērots, ka krāpnieki ievieto sludinājumus tādās interneta vietnēs kā “ss.com” un “facebook.com” par granulu, brikešu un malkas tirdzniecību, bieži vien norādot zemāku cenu nekā citi pārdevēji. Noziedznieki uzdodas gan par privātpersonām, gan izliekas par zināmu uzņēmumu pārstāvjiem.
Piemēram, 6.septembrī Ventspils iecirknī saņemta informācija, ka uzņēmums ir pasūtījis malku 2600 eiro vērtībā, veicis maksājumu, bet malka nav piegādāta. Par notikušo sākts kriminālprocess.
Savukārt 26.augustā policijā saņemts iesniegums par to, ka uzņēmums ir pasūtījis 15 paletes ar granulām un veicis apmaksu par preci 5428 eiro apmērā, bet prece tā arī nav piegādāta. Policijā sākts kriminālprocess.
Saturs turpināsies pēc reklāmas.
6.septembrī Valmieras iecirknī vērsās kāda valmierniece, kura informēja likumsargus par to, ka viņa bija pārskaitījusi 1400 eiro uz kāda uzņēmuma bankas kontu par skujkoku granulu iegādi, taču granulas netika piegādātas.
Sieviete sazinājās ar uzņēmuma darbiniekiem un noskaidroja, ka persona, ar kuru veiktas pārrunas par granulu piegādi, šajā uzņēmumā nemaz nestrādā, kā arī noskaidrots, ka uzņēmums pat nenodarbojas ar granulu ražošanu un tirdzniecību. Policijā par notikušo sākts kriminālprocess.
12.septembrī Tukuma iecirknī saņemts iesniegums par to, ka 3.septembrī Pūres pagasta iedzīvotāja pārskaitījusi uzņēmumam 3424 eiro par kokskaidu granulām, taču līdz šim brīdim nav saņēmusi ne pasūtīto preci, ne vairs ir iespējams sazināties ar uzņēmuma pārstāvjiem. Arī par šo gadījumu sākts kriminālprocess.
Saturs turpināsies pēc reklāmas.
14.septembrī Salaspils iecirknī vērsās Ropažu novada iedzīvotāja, ziņojot, ka ir atsaukusies uz kāda uzņēmuma sociālajā tīklā “Facebook.com” ievietotu sludinājumu par brikešu tirdzniecību un pārskaitījusi avansa maksājumu 80 eiro apmērā, bet pasūtīto preci tā arī nav saņēmusi. Cietusī vēlāk atklājusi, ka krāpnieki nelikumīgi izmantojuši šī uzņēmuma nosaukumu. Turklāt sludinājumā norādītie bankas rekvizīti atšķīrās no īstā uzņēmuma mājaslapā norādītajiem.
Līdzīgi gadījumi reģistrēti arī citviet Latvijā.
Valsts policija aicina iedzīvotājus būt uzmanīgiem un nepārskaitīt naudu pirms saņemts kurināmais, ja iepriekš nav pārliecināšanā, ka darījums ir drošs. Vislabāk apmaksu veikt tikai tad, ja prece jau ir piegādāta un ir iespēja pārliecināties par tās kvalitāti.
Saturs turpināsies pēc reklāmas.
Iegādājoties preci no juridiskas personas, jāveic pārbaude internetā, lai noskaidrotu, vai citiem nav bijusi slikta pieredze ar šo pārdevēju, un jāpārbauda, vai sludinājumā norādītie rekvizīti atbilst uzņēmuma mājaslapā norādītajiem.
Pārbaudes nolūkā var izmantot iespēju arī piezvanīt uzņēmuma pārstāvjiem pa oficiālajā mājaslapā norādīto tālruņa numuru. Īpaši uzmanīgam jābūt, ja preces cena ir daudz zemāka nekā citviet, un ja pārdevējs steidzina veikt maksājumu.
Asā hronika Policijas ziņas
Katrs otrais ugunsgrēkos bojāgājušais ir seniors
Ugunsdzēsēji novērš vēja postījumus
Viltus mīlnieka krimināllietu par sieviešu apkrāpšanu turpinās iztiesāt novembrī
Otrdien Jelgavā aizturēts dzērājšoferis un vairāki ātruma pārkāpēji
Jelgavā uzņēmumu pieķer kabeļu dedzināšanā
Trīs vīrieši sešās dienās nozog navigācijas ierīces 195 185,32 eiro vērtībā; kriminālprocess nodots kriminālvajāšanai
Lai komentētu, jums jāpiesakās sistēmā.
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.